ปวดท้องซ้าย ไม่มาก ปวดจุกๆ เจ็บๆให้รำคาญไม่ได้ปวดตลอดเวลา ขับถ่ายปกติ ... กินยาธาตุน้ำขาวแล้ว ยังไม่หายเลยเป็นอะไรครับสูง 160 อายุ 36 - ชายอาการเป็นมา 4-5 วัน
สวัสดีค่ะ อาการปวดท้องซ้ายตำแหน่งแนวสะดือเกิดได้จากหลายสาเหตุค่ะ เช่น โรคกระเพาะอาหารอักเสบ ไส้ติ่งอักเสบ ลำไส้อักเสบ อาจมีอาการอื่นร่วมด้วย เช่น คลื่นไส้ อาเจียน ถ่ายเหลว แต่จากอาการของ คือ ปวดจุก ปวดไม่มาก ขับถ่ายปกติ ไม่มีไข้ อาจเกิดได้จากโรคกระเพาะอาหารอักเสบการรักษาโรคกระเพาะอาหารอักเสบควรได้รับยาลดการหลั่งกรดในกระเพาะอาหารค่ะ ส่วนยาธาตุน้ำขาวจัดว่าเป็นยาเคลือบกระเพาะ ช่วยบรรเทาอาการได้ระดับหนึ่ง ร่วมกับปรับเปลี่ยนพฤติกรรม เช่น หลีกเลี่ยงการสูบบุหรี่ ดื่มแอลกอฮอล์ เครื่องดื่มคาเฟอีน อาหารรสจัด และควรทานอาหารให้ตรงเวลา ลดความเครียดอย่างไรก็ตาม หากอาการแย่ลง เช่น ปวดท้องเป็นมากขึ้น ทานอาหารได้ลดลง มีไข้ ถ่ายผิดปกติ ควรพบแพทย์เพื่อตรวจรักษาค่ะ ขอให้อาการดีขึ้นค่ะ